**ОТЧЕТ ЗА ДЕЙНОСТА НА ГРУПА „ВСЕЗНАЙКО“**

**ПРЕЗ УЧЕБНАТА 2019-2020 г.**

**Септември:**

* Първото участие на децата и родителите от група Всезнайко бе на традиционния есенен пленер „Даровете на есента“. С природни и отпадъчни материали (есенни листа, шишарки, кестени, жълъди, панделки, сламена шапка и др.) изработихме декоративна рамка и пано от есенни листа и шишарки, сламени кукли и слънце от сламена шапка;
* Реализирахме разходка сред природата до близката местност „Кьошкове“, където съвместно с ДПП „Шуменско плато” децата гледаха образователна презентация за защитените видове в природата и участваха в забавни игри – „Приказки от гнездото”.

**Октомври:**

* Съвместно с м.с. Симеонова отбелязахме Световния ден на сърцето;
* В групата се приеха правила и норми на поведение и общуване, които ясно описват как се очаква децата да взаимодействат помежду си.

**Ноември:**

* В двора на детската градина проведохме развлечение с ДИ и ПИ по математика и български език „В горската детска градина”. За всички задачи, които бяхме подготвили, използвахме само природни материали – подреждахме букви с клечки, брояхме шишарки и т.н.
* Проведоха се игри за умения и разграничаване на приятни и неприятни емоции;
* По подходящ начин отбелязахме Деня на доброто;
* Проведохме беседи, четохме приказки, представихме презентация на тема „Умения за изразяване на емоциите и трансформиране на негативните емоции в положителни”.

**Декември** – дистанционно обучение

* Дистанционно бе представена презентация на децата на тема „Заедно срещу насилието”.

**Януари:**

* Проведено развлечение съвместно с м.с. Симеонова – „Когато съм болен”;
* Проведено развлечение съвместно с м.с. Симеонова – „Когато съм здрав”;
* В групата бяха проведени различни игри за сваляне на емоционалното напрежение – психогимнастики, дихателни упражнения, релаксиращи техники и игри.

**Февруари:**

* Викторина по БДП – „Пътища и пешеходци”;
* Бяха проведени игри за изграждане на умения, за емпатия и съпричастност към другите;
* Седмица посветена на Васил Левски – рисувахме, апликирахме, моделирахме портрета на В.Левски, паметник, Къкринското ханче и др.

**Март**:

* Със стихотворения и песни взехме участие в празника за Баба Марта.
* Отбелязахме празника 3 март – с песни, стихове и викторина;
* Отбелязахме денят на мама. Подготвихме клип – стихотворения, песни и танци.

**Април:**

* Проведено развлечение по повод 22 април Денят на Земята (ОС, ИИ)
* Седмица на Земята – „Приключенията на Флупи” – въздух и вода;
* Отбелязахме деня на влажните зони и техните обитатели с презентации и филм предоставени от РИОСВ.

**Май:**

* **1**1 май Денят на Шумен – научихме стихотворения и песни посветени на града ни;
* Проведена ситуация по програма „Натура 2000” с представители на ДП „Шуменско плато”. Децата участваха в беседа за видовете растения и животни, които обитават Шуменско плато, апликираха своя гора и виртуално нахраниха горските животни. Всяко дете получи подарък – книжка за гората.

1. През годината групата работи по проект за изработване на **Лапбук** – „Аз обичам България”, който бе повлиян от годишния план „България е моята родина“. Включва: Народни будители (Кирил и Методий, Петър берон, Паисий Хилендарски, Христо Ботев и Васил Левски); с Васил Левски се запознахме по-подробно през месец февруари (изработихме книгоразделител и книжка) Затвърдихме знанията си за Българските символи – знаме и герб, Запознахме се с местоположение на столицата, нашият град и водните ни граници– река Дунав и Черно море. Успоредно с всяка тема в лапбука на всяко дете бе прибавено всяко изучено стихотворение свързано с темата. Изпълнението на конкретните задачи реализирахме чрез отделни малки книжки или елементи, които поставяхме в джобчета.
2. Участие в **конкурси**:

* Участие в конкурс „Традиции, багри, красота през очите на нашите деца” – Международен фестивал организиран от РЕМО „Етър”, раздел „Рисунки”(три поощрителни награди – Белослава, Деян, Емир Осман);
* Участие в конкурс за „ Изпълнение на българска литература посветен на Националния празник на България – 3 март” – организиран от РБ „Стилиян Чилингиров”( две поощрителни награди за Никол и Кубрат);
* Участие в конкурс „България в картини и слово”;
* Участие в конкурс „България в сърцата и мечтите ни”- 40 години от откриването на паметник „Създатели на българската държава” (второ място Мартин);
* Участие в конкурс „Картичка за мама”(грамоти за участие);
* Участие в конкурс „Водата извор на живот” (присъдена само една специална награда на журито на Никол);
* Участие в конкурс за детска рисунка организиран от Община Свищов, дирекция „Култура и културно наследство” и Художествена галерия „Николай Павлович”;
* Участие в конкурс за детска рисунка на тема „Влажните зони, техните обитатели и водата“;
* Участие в математическо състезание „Малкият принц” (първо място – Николо, Кубрат)